NORAKSTS

|  |  |
| --- | --- |
| 27.07.2023. | Nr.7/5 |

###### PAR INVESTĪCIJU PROJEKTA “Jelgavas Spīdolas Valsts ģimnāzijas bibliotēkas jaunbūves, sporta stadiona pārbūves un teritorijas labiekārtošanas būvprojekta izstrāde” ĪSTENOŠANU UN AIZŅĒMUMA ŅEMŠANU

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 21. punktu, likuma “Par pašvaldību budžetiem” VI nodaļu, likuma “Par valsts budžetu 2023. gadam un budžeta ietvaru 2023., 2024., 2025.gadam” 36. panta pirmās daļas 5. punktu, Ministru kabineta 2023. gada 9. maija noteikumiem Nr. 240 “Kritēriji un kārtība, kādā tiek izvērtēti pašvaldību vispārējās izglītības iestāžu investīciju projekti valsts budžeta aizņēmuma saņemšanai”, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Jelgavas pilsētas attīstības programmas 2014.-2020.gadam Investīciju plānā 1. rīcībpolitikas “Izglītība mūža garumā un konkurētspēja darba tirgū” 1.2. sadaļā “Jelgavas pilsētas vispārējās izglītības iestāžu (VII) energoefektivitātes paaugstināšana, pārbūve un infrastruktūras attīstība” iekļauto projekta ideju 1.2.8.3.2. “Telpu renovācija un materiāltehniskās bāzes modernizācija Sarmas ielā 2 (līdz 31.05.2019 “Jelgavas 2. pamatskola”, pēc - JPPII “Jelgavas Spīdolas Valsts ģimnāzija”) ” un iepirkumu rezultātiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Līdz 2023. gada 7. augustam iesniegt Izglītības un zinātnes ministrijā investīciju projektu “Jelgavas Spīdolas Valsts ģimnāzijas bibliotēkas jaunbūves, sporta stadiona pārbūves un teritorijas labiekārtošanas būvprojekta izstrāde” (turpmāk – projekts), kura kopējās izmaksas ir 303 710,00 *euro* (trīs simti trīs tūkstoši septiņi simti desmit *euro* un 00 *centi),* tai skaitā 273 339,00 *euro* (divi simti septiņdesmit trīs tūkstoši trīs simti trīsdesmit deviņi *euro* un 00 *centi*) ir aizņēmuma līdzekļi un 30 371,00 *euro* (trīsdesmit tūkstoši trīs simti septiņdesmit viens *euro* un 00 *centi*) ir pašvaldības budžeta līdzekļi.
2. Projekta apstiprināšanas gadījumā projekta īstenošanai:
	1. ņemt ilgtermiņa aizņēmumu 273 339,00 *euro* (divi simti septiņdesmit trīs tūkstoši trīs simti trīsdesmit deviņi *euro* un 00 *centi*)apmērā no Valsts kases ar tās noteikto procentu likmi uz 5 gadiem ar atlikto pamatsummas maksājumu līdz 2 gadiem no līguma noslēgšanas dienas, sadalot pa gadiem:
		1. 2023. gadā 54 667,80 *euro* (piecdesmit četri tūkstoši seši simti sešdesmit septiņi *euro* un 80 *centi*);
		2. 2024. gadā 218 671,20 *euro* (divi simti astoņpadsmit tūkstoši seši simti septiņdesmit viens *euro* un 20 *centi*).
	2. paredzēt līdzfinansējumu:
		1. pašvaldības 2023. gada budžetā 6 074,20 *euro* (seši tūkstoši septiņdesmit četri *euro* 20 *centi*), veicot attiecīgus grozījumus 2023. gada budžetā;
		2. pašvaldības 2024. gada budžetā 24 296,80 *euro* (divdesmit četri tūkstoši divi simti deviņdesmit seši *euro* un 80 *centi*).
3. Aizņēmuma atmaksu garantēt ar Jelgavas valstspilsētas pašvaldības budžetu.
4. Pilnvarot Jelgavas valstspilsētas pašvaldības izpilddirektoru parakstīt visus ar projekta iesniegšanu un īstenošanu saistītos dokumentus, kā arī veikt visas nepieciešamās darbības projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. jūlijā